**Толеранттылық – бейбітшілікке апаратын жол.**

**Тәрбие  сағатының мақсаты**

* Окушыларды қазақ ұлтына тән имандылыққа, үлкенді сыйлауға, әдептілікке үйрету
* Оқушыларға туған өлке, оның байлығын, онда мекендейтін ұлттарды құрметтей білуге, ұлтжандылыққа,  Отансүйгіштікке тәрбиелеу.

**Барысы.**

-Толеранттылық дегеніміз не деп ойлайсыздар?

-Осыған дейін толеранттылық деген сөзді қайдан естідіңіздер?

Танысу. Екі жұппен жұмыс.

 «Сіздер бір-біріңізді жақсы танисыңдар.  Енді сіздерге 2 минут уақыт беріледі, осы уақытта басқаларға қарағанда өздеріңіздегі ерекше қасиеттеріңізді айтуларыңыз керек» Мысалы, хоббиіңіз, істей алатын нәрселеріңіз. Жұптарыңыздан ол туралы естіген соң, орындарыңнан тұрып, не білдіңіздер сол туралы айтасыздар.

 Толеранттылық латын тілінен алынған, қазақша мағынасы – шыдамдылық, өзге көзқарастарға, мінез-құлықтарға,  әдеттерге төзімділік таныту деген  мағынада қолданылады.

Барша адамзаттың ұлтына, нәсіліне, ұстанатын дініне  қарамастан, төзімділік  танытып, түсіністікпен қарап,  оларды  өзіндей  қабылдау  қасиетін бір сөзбен  толеранттылық  дейміз.

Толеранттылық – бұл қайырымдылық.
Толеранттылық – бұл аяушылық таныту.
Толеранттылық – бұл құрметтей білу.
Толеранттылық – бұл мейірімділік таныту
Толеранттылық – бұл шыдамдылық.
Толеранттылық – бұл достық

**Ситуациялық тапсырма.**

Мен қалада тұрамын. Демалыс күні үйде сабаққа дайындалып отыр едім, есіктің қоңырауы соғылды.
Есікті ашсам бір топ бала (ұлты орыс ) Пасха мейрамымен құттықтай келгендіктерін айтты.
Бұл мейрамдағы басты салттың бірі құттықтай келген адамдарға дәм ауыз тигізу еді.
Мысалы әр түске боялған жұмыртқа, тәтті тоқаш т.б.
Бұдан кейінгі менің әрекетім:
• Бұл мейрамды қазақтар арасында тойламайтындығын сыпайы түрде айтып шығарып салар едім.
• Ашуланып, үйден қуып шығар едім.
• Тәтті тағамдар ұсынып, мейрамдарымен құттықтар едім.
Сендер менің орнымда болсаңдар тағы басқа қандай іс-әрекетке барар едіңдер?

**«Болады-болмайды»** тренингі

(оқушылар шеңберге тұрады, мұғалім болатын нәрселерді айтқанда оқушылар қолдарын үш рет шапалақтайды, ал болмайтын нәрселерді айтқанда қолдарын бір рет шапалақтайды)

-Мейірімді болуға .... (болады),

 Кешірімді болуға .... (болады),

 Қатыгез  болуға .... (болмайды),

 Тәртіпті болуға .... (болады),

 Әдепті болуға .... (болады),

 Ұрысқақ болуға.... (болмайды),

 Сыпайы болуға .... (болады),

 Қайырымды болуға .... (болады),

 Бұзық болуға .... (болмайды),

 Бауырмал болуға .... (болады),

 Ақылды болуға ..... (болады),

 Мақтаншақ болуға .... (болмайды),

 Шыншыл  болуға .... (болады),

 Арам болуға .... (болмайды),

 Маман болуға .... (болады),

 Жаман болуға .... (болмайды),

 Айтпақшы,

 Жаман болуға ....! (болмайды).

**Достық туралы  өлеңдер:**

Достықтың болған емес шекарасы,

Елімнің мен де туған бел баласы.

Отанға миллиардты берді тағы

Қазақтың қасиетті кең даласы.

Ынтымақ –достық береке –

Бағымыз біздің жайнаған.

Ынтымақ-бақыт, мереке

Шаттыққа толы  айналам.

**Қорытынды:**

            **Толеранттылық  жолы-** Басқа адамдарды  түсінетін, қоршаған ортада өзін жақсы сезінетін, өзін жақсы таныған. Көмектесуге үнемі дайын адамның жолы. Діни сенімге, басқаның мәдениетіне,жақсылық тілеуші. Дүниені әртүрлі қырынан көре алатын адам.

**Толерантсыздық жол**- Тәрбиесі нашар, билікке құмар, қоршаған ортада өзін көрсете алмайтын, қарсы көзқарастағы, Дүниені ақ, қара түстерге ғана бөледі, басқа түстерді қабылдамайды. Адамдарды жікке бөледі: жақсы ,жаман. «Өзімдікі»,  «Басқанікі» дегенге  мән береді.

«Аялы жүрек» жаттығуы.

 Әр оқушы өз парағына алақанының суретін салады да, өз орнында қалдырып кетеді, келесі оқушының орнына барып, оның алақаны салынған суреттің ішіне оған жақсы тілек жазады. Осылай шеңбер бойымен барлығы бір-біріне тілек жазып шығады.

*Оқушылармен бірлесіп толерантты қатынас құру ережесін құрастыру:*

1. Әңгімелесушіңді сыйла.
2. Басқалардың айтып жатқанын түсінуге тырыс.
3. Өз пікіріңді тактикалық түрде қорға.
4. Жақсы аргументтер ізде.
5. Басқаның дұрыстығын қабылдауға дайын бол, адал бол.
6. Басқаның қызығушылығымен есептесіп үйрен.

 «Құшақ».  Бәрі бір-біріне қыстырылып тұрады, қолдарын иықтарына қойып, алға оң аяқтарын созады, сосын жүргізушінің айтуымен ішке бір қадам жасайды.